Diari Oficial de la Generalitat Valenciana


Sumari del DOGV 7415, del 02-12-2014 (2014/10633)

Subhasta d'un bé immoble en Elx.
--------------------------------

### Dades del document

Número de DOGV
:   7415

Data del DOGV
:   02-12-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/10871


Organisme emissor
:   Notaria d'Alberto Mª Cordero Garrido

Tipus de document
:   Subhasta

Subhasta d'un bé immoble en Elx. [2014/10371]  
Alberto M. Cordero Garrido, notari del Col·legi de València amb residència a Elx, faig constar:  
1. Que en esta notaria, situada a Elx (Alacant), avinguda de la Comunitat Valenciana, número 19-AC, es du a terme la venda extrajudicial, d'acord amb l'article 129 de la Llei Hipotecària, de la finca hipotecada següent:  
Rústica. Parcel·la de terreny al terme municipal d'Elx, en partida de Pla de Sant Josep, unitat cadastral 2083. Casa unifamiliar en partida Pla de Sant Josep. Superfície de terreny: dènou àrees, quatre centiàrees, cinquanta-dos decímetres quadrats. En el seu interior s'està construint una vivenda unifamiliar de planta soterrani, planta baixa i planta alta que ocupa una superfície de parcel·la de 231,22 m². La planta soterrani té una superfície construïda de 112,35 m². La planta baixa mesura una superfície de 138,80 m² construïda i útil de 112,45 m², hi ha a més dos porxes amb una superfície de 58,20 m². La planta primera mesura una superfície construïda de 60,15 m² i útil de 43,65 m²; i té a més un porxe de 4 m². Així mateix s'està construint una piscina de 70 m². Confronta el tot: nord, camí; est, camí d'entrada de Vicente i Francisco Boix i d'esta finca, braçal de regants al mig; sud, Vicente Bernad; i oest, amb Vicente García Sánchez. Té el reg pels llocs de costum i donarà així mateix reg a les finques d'Andrés Sabuco o els seus successors.  
Referència cadastral: 9601514FN4690E0948HM.  
Inscripció: està inscrita en el Registre de la Propietat número quatre d'Elx, al tom 1788, llibre 517 del Salvador, foli 34, finca número 5304.  
  
2. Que d'acord amb el que disposen els article 2 del Reial Decret Llei 6/2012, de 9 de març, reformat per la Llei 8/2013, de 26 de juny, tindrà lloc una única subhasta, en la notaria, el dia 29 de gener de 2015, a les 13.00 hores, per a la qual servirà de tipus el pactat en l'escriptura de constitució d'hipoteca, açò és, tres-cents noranta-nou mil dos-cents vint-i-dos euros. No obstant això, d'acord amb l'article 12 del citat Reial Decret Llei 6/2012:  
1. Si es presenten postures per import igual o superior al 70 per cent del valor de taxació indicat, s'entendrà adjudicada la finca a qui presente millor postura.  
2. Si la millor postura presentada és inferior al 70 per cent del tipus assenyalat per a la subhasta, podrà el deutor o la hipotecant presentar en el termini de 10 dies, tercer que millore la postura, i oferir quantitat superior al 70 per cent del valor de taxació, o que, encara inferior al dit import, resulte suficient per a aconseguir la completa satisfacció del dret de l'executant.  
3. Transcorregut l'expressat termini sense que el deutor o la hipotecant realitze el que preveu el paràgraf anterior, el creditor podrà demanar, dins del termini de cinc dies, l'adjudicació de la finca per import igual o superior al 60 per cent del valor de taxació.  
4. Si el creditor no fa ús de la mencionada facultat, s'entendrà adjudicada la finca a qui haja presentat la millor postura, sempre que supere el 50 per cent del valor de taxació o, si és inferior, cobrisca almenys la quantitat reclamada per tots els conceptes.  
5. Si en l'acte de la subhasta no hi haguera cap postor, podrà el creditor, en el termini de 20 dies, demanar l'adjudicació per import igual o superior al 60 per cent del valor de taxació.  
6. Si el creditor no fa ús d'esta facultat, es declararà deserta la subhasta, i quedarà expedita la via judicial.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria. S'entendrà que tot licitador accepta com a suficient la titulació. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar prèviament a la subhasta una quantitat equivalent al 30 per cent del tipus assenyalat per a la subhasta en el compte corrent número 0049 3241 73 0319568765. Podran fer-se postures per escrit en plec tancat, adjuntant-hi el justificant del depòsit previ fins al moment de la subhasta.  
  
Elx, 27 de novembre de 2014.- El notari: Alberto M. Cordero Garrido.